User:VidzemesTurismaAsociacija/sandbox

Sabiedriskā organizācija “Vidzemes tūrisma asociācija” ir dibināta 1997.gadā. Tās galvenais mērķis bija apvienot vienā organizācijā personas, kas darbojas Vidzemes tūrisma nozarē, lai kopīgiem spēkiem veidotu tūrismam labvēlīgu vidi, pārstāvētu Vidzemes tūrisma intereses valstiskā līmenī un piesaistītu tūrisma attīstībai dažādu ārvalstu fondu un projektu līdzekļus. Asociācijas dibinātāji un biedri ir uzņēmēji, vietējās pašvaldības, Vidzemes augstskola un citas ar tūrismu saistītas organizācijas un personas.

Līdz šim galvenās darbības jomas, kurās Asociācija ir darbojusies un plāno to darīt arī turpmāk, ir saistītas ar Vidzemes tūrisma produkta mārketingu Latvijā un ārvalstīs, kā arī ar Vidzemes tūrisma produktu identificēšanu, izveidi un attīstību.

Par Asociācijas biedriem var kļūt gan fiziskas, gan juridiskas personas, iesniedzot pieteikumu Asociācijas valdei. Asociācija ir atvērta visiem, kas vēlas darboties kopā, lai apvienojot savus resursus spētu nodrošināt veiksmīgu tūrisma nozares tālākattīstību Vidzemē.